|  |  |
| --- | --- |
| ÁBRAHÁMHEGY KÖZSÉG |  |
| ***POLGÁRMESTERÉTŐL*** |
| 8256 Ábrahámhegy, Badacsonyi út 13.  |
| Telefon: +36 87 471 506 |

 **ELŐTERJESZTÉS**

**Ábrahámhegy Község Önkormányzata Képviselő-testületének**

**2020. szeptember 24-i *soron következő nyílt* ülésére**

|  |  |
| --- | --- |
| **Tárgy:** | Tájékoztatás Ábrahámhegy Község Önkorányzata 2020. I. félévi gazdálkodásáról |
| **Előterjesztő:** | Vella Ferenc Zsolt polgármester |
| **Előkészítő:** | Tamás Lászlóné Költségvetési- és adóosztályvezető |
| **Tárgyalja:** | --- |
| **Melléklet:** | Költségvetési táblák |
| **Meghívott:** | --- |
| A döntés meghozatala **egyszerű többséget** igényel.*A határozati javaslatot törvényességi szempontból megvizsgáltam: Wolf Viktória jegyző* |

**Tisztelt Képviselő-testület!**

Az államháztartásról szóló 2011. évi CXCV. törvény (a továbbiakban: Áht.) 2015. január 1-jei módosításával a polgármesternek már nem kötelezettsége a jogszabály erejénél fogva a helyi önkormányzat gazdálkodásának első félévi helyzetéről írásban tájékoztatni a képviselő-testületet.

Az Áht. 87.§-a az alábbiak szerint módosult és részletezi a beszámolás általános szabályait:

*„87. § A vagyonról és a költségvetés végrehajtásáról*

1. *a számviteli jogszabályok szerinti éves költségvetési beszámolót,*
2. *az éves költségvetési beszámolók alapján évente, az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelő záró számadást (a továbbiakban: zárszámadás)*

*kell készíteni.”*

Magyarország helyi önkormányzatairól szóló 2011. évi CLXXXIX. törvény 115.§ (1) bekezdése kimondja, hogy *„**A helyi önkormányzat* ***gazdálkodásának biztonságáért a képviselő-testület****, a* ***gazdálkodás szabályszerűségéért a polgármester felelős****.”* ezért szükségesnek ítélem tájékoztatni a T. Képviselő-testületet az önkormányzat elfogadott költségvetési rendeletében megjelenő előirányzatok teljesüléséről és a költségvetési egyenleg alakulásáról.

Ábrahámhegy Község Önkormányzata 2020. I. félévi gazdálkodásáról készített kimutatásokat (bevételek, kiadások és felhalmozások) az előterjesztés melléklete szerinti költségvetési táblák tartalmazzák.

Az önkormányzat kiadásai alakulásáról az alábbi tájékoztatást adjuk:

A **személyi juttatások** összességében az Önkormányzatál megfelelő teljesítést mutatnak 48,49%. A magasabb százalékos arányt a céljuttatás címén, első negyedévben kifizetett jubileumi jutalom mutatja, illetve az egyéb külső személyi juttatások 2 fő részére kifizetett megbízási díj Strandi stég letétele miatt. Ehhez igazodnak a **munkaadókat terhelő járulékok** is 55,74%.

A dologi kiadásainkat tekintve a dologi kiadások 54,24%-ot mutatnak.

Az Önkormányzat **végleges pénzeszköz átadásai** között a Badacsonytomaji Közös Önkormányzati Hivatal támogatása szerepel, illetve önkormányzati hozzájárulások a Tapolca Környéki Önkormányzati Társulás és a Balaton-felvidéki Szociális és Gyermekjóléti Szolgálat részére.

Működési kiadások az Egyéb civil szervezetek részére történt.

Az Önkormányzat által **folyósított ellátások** kifizetései a félévkor 5,85%-on teljesültek. Itt a rászorultsági alapon történő szociális ellátások kerülnek könyvelésre.

A **felhalmozási kiadások között** szoftver vásárlás, ingatlan vásárlás, egyéb tárgyi eszköz beszerzése (Ábrahámhegyet bemutató kisfilm-TOP pályázat, 2 db hírdetőtábla, napelemes köztéri lámpa, tablet, egér, térképtába beszerzés, illetve a Strand fejlesztési pályázat keretében vásárolt eszközök (MTÜ) – pelenkázó, etetőszék, pedálos markoló traktor, babzsákok, Bentley Trike, szekrény, öltözőpad, 3 db strandlépcső, fedés nélküli öltöző, családi akadálymentes öltöző kabinok) illetve az ehhez kapcsolódó áfa 59,67%-os teljesítést mutat.

Felújítások között strandi füvesítés (MTÜ pályázat) szerepel.

Bevételeink az alábbiak szerint alakulnak:

Az állami támogatások időarányosan teljesültek, összességében 48,16%-os teljesítést mutatnak.

A **működési bevételek** között szerepelnek a készletértékesítés bevételei, szolgáltatások ellenértéke, tulajdonosi bevételek, és az ehhez kapcsolódó áfa és kamatbevétel.. Félévkor az önkormányzatnál 63,14%-on állt.

Az Önkormányzat jelentős bevételeit az állmi támogatáson felül a közhatalmi bevételek adják , amely nagy részét a **helyi adók teszik ki. Teljesítése** félévkor összességében nézve 59,19 %-os teljesítést mutat, az adó I. féléves esedékessége március 15. napja volt, ennek megfelelően jól alakultak a bevételeink, annak ellenére, hogy a gépjárműadó önkormányzatot megillető részét is a központi költségvetésnek kellet átutalni.

 Eredeti ei Módosított ei. Teljesítés Százalék

Építmény adó: 37.000 e/Ft 37.000 e/Ft 22.665 e/Ft 61,26%

Telekadó: 100 e/Ft 100 e/Ft 322 e/Ft 322%

Iparűzési adó: 10.000 e/Ft 10.000 e/Ft 5.207 e/Ft 52,07%

Gépjármű adó: 2.500 e/Ft 0 e/Ft 0 e/Ft 0%

IFA: 2.700 e/Ft 1.350 e/Ft 108 e/Ft 7,96%

Ábrahámhegy Köszég Önkormányzatának pénzkészlete 2020. június 30-án 65.687 e/Ft, amelyből 23.664 e/Ft volt a költségvetési számlán.

Fentiekre tekintettel kérem a T. Képviselő-testületet, hogy az előterjesztést megvitatni és a határozati javaslatot elfogadni szíveskedjenek.

Ábrahámhegy, 2020. 08.12.

Tisztelettel:

|  |  |
| --- | --- |
|  | **Vella Ferenc Zsolt**polgármester |

**Határozati javaslat**

**Ábrahámhegy Község Önkormányzata Képviselő-testületének**

**…/2020. () Képviselő-testületi határozata**

***Tájékoztatás Ábrahámhegy Község Önkormányzata 2020. I. félévi gazdálkodásáról***

**Ábrahámhegy Község Önkormányzatának Képviselő-testülete Ábrahámhegy Község Önkormányzata 2020. I. félévi gazdálkodásáról szóló tájékoztatót elfogadja az előterjesztés szerinti tartalommal.**

**Határidő: elfogadás azonnal**

**Felelős: Vella Ferenc Zsolt polgármester**

 **Tamás Lászlóné költségvetési- és adóosztályvezető**